33. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΗΣ Αριθ. 1011/22/19-δ της 11/12 Ιουλ. 1994 (ΦΕΚ Β΄ 546) Καθορισμός χρονικών ορίων λειτουργίας κέντρων διασκεδάσεως και συναφών καταστημάτων. Έχοντας υπόψη: 1.Τις διατάξεις του άρθρ. 14 παρ. 2 Νόμ. 2194/1994 (Α΄ 34). 2.Τη γνώμη του Ανώτατου Συμβουλίου εργασίας και των ενδιαφερομένων οργανώσεων εργοδοτών και εργαζομένων. 3.Τις διατάξεις περί κοινής ησυχίας και την ανάγκη αποτελεσματικότερου ελέγχου της λειτουργίας των δημοσίων κέντρων με σκοπό την εξασφάλιση της δημόσιας τάξης και ασφάλειας. 4.Την ανάγκη της καλύτερης δυνατής διευκόλυνσης του τουρισμού κατά την θερινή περίοδο. 5.Το γεγονός ότι από τις διατάξεις της παρούσας απόφασης δεν προκαλούνται δαπάνες σε βάρος του κρατικού προϋπολογισμού, αποφασίζουμε: Άρθρ.1.-1.Οι διατάξεις της παρ. 1 του άρθρ. 1 της 1169/3.2.1994 απόφασής μας εφαρμόζονται εφεξής για τα κέντρα διασκεδάσεως, τα μπαρ, τις λέσχες και τις καφετέριες. 2.Τα χρονικά όρια λειτουργίας των καταστημάτων που αναφέρονται στην προηγούμενη παράγραφο καθορίζονται για την περίοδο από 1ης Απριλίου έως 30 Σεπτεμβρίου ως ακολούθως: α.Τις ημέρες Κυριακή έως και Πέμπτη μέχρι της 03.00΄ ώρας της επομένης ημέρας. β.Τις ημέρες Παρασκευή και Σάββατο, καθώς και τις παραμονές των επισήμων αργιών, μέχρι της 04.00΄ ώρας της επομένης ημέρας. 3.Στα καταστήματα εστιάσεως και προσφοράς  οινοπνευματωδών ποτών που δεν υπάγονται στα  καταστήματα της παρ. 1 της παρούσας δεν επιτρέπεται η προσφορά οινοπνευματωδών ποτών  και    η     λειτουργία   μουσικής   μετά    από       τη (Μετά τη σελ. 246,12)Σελ. 246,13 Τεύχος 1295-Σελ. 73 Ώρες εργασίας καταστημάτων και γραφείων 15.Ι.β.32-33 336 λήξη του ωραρίου λειτουργίας των καταστημάτων για τα οποία ισχύουν χρονικοί περιορισμοί. 4.Τα καταστήματα της προηγουμένης παραγράφου, όταν λειτουργούν ως μικτά καταστήματα με ένα εκ των καταστημάτων, για τα οποία ισχύουν οι περιορισμοί στο ωράριο λειτουργίας, υπάγονται και αυτά στους περιορισμούς αυτούς. 5.(Αντικαθίσταται η παρ. 3 του άρθρ. 1 της 1169/3.2.1994 απ. Υπ. Εργασίας και Δημ. Τάξεως, ανωτ. αριθ. 31). 6.Οι παραβάτες των διατάξεων της παρούσας απόφασης τιμωρούνται, σύμφωνα με τις διατάξεις της παρ. 3 του άρθρ. 14 του Νόμ. 2194/1994 (Α΄ 34), σε συνδυασμό με τις διατάξεις του άρθρ. 8 του Νόμ. 2207/1994 (Α΄ 65). Άρθρ.2.-Οι διατάξεις της παρ. 2 του άρθρ. 1 της 1169 από 3.2.1994 απόφασής μας καταργούνται. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 